armvectores/hy_wikipedia_2023 huggingface dataset:
Բան Չան

Բան Չան (անգլ.՝ Bang Chan, կորեերեն՝ 방찬), ծնված որպես Քրիստոֆեր Բան (անգլ.՝ Christopher Bang), հոկտեմբերի 3, 1997(1997-10-03), Սիդնեյ, Ավստրալիա), հարավկորեացի երգիչ, ռեփեր, պրոդյուսեր, կոմպոզիտոր և երգահան։ Նա համարվում է Stray Kids բոյ բենդի վոկալիստը և լիդերը, որը ստեղծել է JYP Entertainment-ը։


== Կենսագրություն ==


=== Մանկություն ===
Բան Քրիստոֆեր Չանը ծնվել է 1997 թվականի հոկտեմբերի 3-ին, Հարավային Կորեայի Սեուլ քաղաքում։ Նա մեծացել է Ավստրալիայի Սիդնեյ քաղաքում, որտեղ տեղափոխվել է նրա ընտանիքը, երբ Չանը եղել է դեռ երեխա։ Չանի ընտանիքն է նրա մեջ առաջացրել մեծ սեր երաժշտության նկատմամբ։ Նրա մայրը սիրում է երգել և դիտում է մյուզիքլներ, երբ Չանը եղել է դեռահաս, նա սիրել է լսել երգեր կամ երգել սիրված երգեր նրա հետ միասին։
Նրա ընտանիքը հաճախ էր տեղափոխվել՝ որոշ ժամանակ ապրելով Ավստրալիայի Ստրատֆիլդ, Դրամմոյն, Էնֆիլդ, Բելմոր, Գրինակր, Նյուտոն քաղաքներում, նրանք վերադարձել են Կորեա։ Նախքան Հարավային Կորեա վերադառնալը, Չանը հաճախել է Նյուտոնի գեղարվեստի դպրոց, որտեղ սովորել է դերասանական վարպետություն։ Մանկուց նա ակտիվորեն զբաղվել է երաժշտությամբ և սպորտով, մասնավորապես այցելել է լողի և ֆուտբոլի դասերի և մեկ անգամ չէ, որ մրցանակային տեղեր է զբաղեցրել դպրոցում։
Սիդնեյում Բան Չանը հաջողությամբ ընդունվել է JYP Entertainment-ի կողմից, իսկ դրանից կարճ ժամանակ անց նա տեղափոխվել է Հարավային Կորեա։


=== 2011-2018: Կարիերայի սկիզբ, դեբյուտ, Stray kids և 3RACHA ===
2011 թվականին Բան Չանը սկսվել է զբաղվել երաժշտական գործունեությամբ՝ աշխատելով JYP Entertainment-ում որպես երգիչ-ստաժոր։
2017 թվականին դարձել է Stray kids ռեալիթի շոուի մասնակից։ Որոշ ժամանակ անց նա պաշտոնապես մտել է Stray kids բոյ բենդի եզրափակիչ կազմ։ 2018 թվականի հունվարի 8-ին կայացել է նրա և բոյ բենդի դեբյուտը՝ «Mixtape» մինի ալբոմով, իսկ մարտի 25-ին կայացել է Stray Kids խմբի պաշտոնական դեբյուտը «I Am Not» մինի ալբոմով և Բան Չանը հանդես է եկել որպես խմբի վոկալիստ և լիդեր։


=== 2018-2021: Գործունեությունը Stray kids-ում ===
Իր դեբյուտից ի վեր Չանը մասնակցություն է ունեցել 6 մինի ալբոմներում, մեկ ստուդիական ալբոմում, 20 սինգլներում և 41 տեսահոլովակներում Stray Kids խմբի կազմում։
Mnet Asian Music Awards մրցանակաբաշխության ժամանակ հայտարարվել է, որ Stray Kids-ը միանալու է Ateez-ին և the Boyz-ին «Kingdom: Legendary War»-ի առաջին եթերաշրջանում, որը ստեղծվել է Mnet-ի կողմից։
2021 թվականի օգոստոսի 23-ին Բան Չանը Stray Kids-ի հետ միասին թողարկել է խմբի «NOEASY» երկրորդ ալբոմը։


== Ընտանիք ==
Չանի հայրը լողի մարզիչ է, աշխատում է «Uncle Jack’s Swimming Club»-ում որպես ակումբի կառավարիչ։ Բան Չանն ունի կրտսեր քույր՝ Հաննան, և կրտսեր եղբայր՝ Լուկասը։ Հաննան սիրում է դաշնամուր նվագել ու երգել, իսկ կրտսեր եղբայրը նվագում է ուկուլելե։


== Սկավառակագրություն ==


== Ֆիլմագրություն ==


=== Ռեալիթի շոու ===
Stray Kids (Mnet, 2017), մասնակից


=== Վիդեոտեսահոլովակ ===
miss A — «Only You» (2015)
TWICE — «Like Ooh-Ahh» (2015)


== Ծանոթագրություններ ==
Justified & Stripped Tour

Justified & Stripped Tour, Ջասթին Թիմբերլեյքի և Քրիստինա Ագիլերայի ժամանակակից համերգային շրջագայությունը, որը կազմակերպվեց Ջասթինի Justified ( 2003) դեբյուտային ալբոմի և Ագիլերայի Stripped ( 2002) ալբոմի գովազդի նպատակներով։ Շրջագայությունից ստացված շահույթը կազմում էր $45 մլն․։


== Ձայնագրություն և հեռարձակում ==
Երբ սկսվեց համերգային շրջագայությունը, BMG֊ն թողարկեց մինի֊ալբոմ՝ բաղկացած վեց թրեքից, որը հնարավոր էր ձեռք բերել միայն Target խանութից։ Ալբոմը պարունակում էր Քրիստինայի և Թիմբրլեյքի երգերի ռեմիքսները և ևս մեկ թրեք մեկ այլ կատարողի կողմից։
Համերգները ցուցադրվեցին MTV֊ով, "Making the Tour" անվանմամբ։


== Բացում ==
The Black Eyed Peas
Jamelia
Fefe Dobson
Emmanuel Carella


== Սեթ֊լիստ ==
Քրիստինա Ագիլեր

«Stripped Intro» (Video Introduction)
«Dirrty»
«Get Mine, Get Yours»
«The Voice Within»
«Genie in a Bottle»
«Can't Hold Us Down»
«Make Over»
«Loving Me 4 Me» (Video Interlude)
«Impossible»
«At Last»
«I Prefer You»
«Lady Marmalade»
«Walk Away»
«Fighter»
«What A Girl Wants»Կրկնվող

 «Beautiful»Ջասթին Թիմբրլեյք

«Ghetto Blaster» («Like I Love You», «Girlfriend» և «Rock Your Body») (Video Introduction)
«Rock You Body»
«Right for Me»
Medley։ «Gone» / «Girlfriend» / «Senorita»
«Still on My Brain»
«Nothin' Else»
«Tap Dance» (Dance Interlude)
«Cry Me a River»
«Let's Take a Ride»
«Beat Box» (Dance Interlude)
«Last Night»
«Take It from Here»Կրկնվող

 «Like I Love You»


== Ծանոթագրություններ ==
Էկբոլսայմ

Էկբոլսայմ (ֆր.՝ Eckbolsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 6409 մարդ, բնակչության խտությունը` 1200.19 մարդ/կմ²։ Բնակավայրը զբաղեցնում է 5.34 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 5 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4379 աշխատունակ (15-64 տարեկան)  բնակիչ, որոնցից ակտիվ էին 3331-ը, իսկ ոչ ակտիվները` 1048։ Ակտիվության ցուցանիշը կազմում է 76,1 %։ 3331 աշխատունակ մարդկանցից աշխատել է 3117 անձ (1574 տղամարդ և 1543 կին)։ Գործազուրկ են եղել 214 անձ (98 տղամարդ և 116 կին)։ 1048 անաշխատունակներից 422-ը եղել են աշակերտներ կամ ուսանողներ, 387-ը` թոշակառուներ, իսկ 239-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սար Յազդ ամրոց

Սար Յազդ ամրոց (պարսկերեն՝ قلعه سريزد), ամրոց Իրանի Յազդ քաղաքում։ Այն գտնվում է Յազդ քաղաքից 50 կմ հեռավորության վրա։


== Շրջակայք ==
Յազդը դեռևս Սասանյանների գահակալման շրջանից հայտնի է եղել որպես մեծ քաղաք և ծառայել է քաղաքի բնակիչների պատսպարման վայր։ Այնտեղ պահել են արժեքավոր իրեր, ոսկի, ուտելիք, հացահատիկ։ Հին աշխարհում ներխուժողները փնտրում էին արժեքավոր ավար, այդ իսկ պատճառով պետք էր անվտանգ վայր, որտեղ կարող էին պահել իրենց պահուստը։


== Կառուցվածք ==
Ամրոցը կառուցվել է Սասանյանների գահակալման շրջանում՝  Մ.թ.ա. 3-րդ և 7-րդ դարերում։ Ունի պաշտպանական կառույցներ, որոնք իրենցից ներկայացնում են երկու համակենտրոն պատեր, որոնց արտաքին պատը ունի 6 մետր բարձրություն, իսկ ներքին պատը՝  9 մետր։ Բացի պատերից, կառուցվել է խրամ։ Կառույցն ունի 480 սենյակ։


== Ժամանակակից վիճակ ==
Այս կառույցը գտնվում է պետությունների կողմից ոչնչացման վտանգի առաջ։ Մինչ օրս այն գտնվում է զբոսաշրջիկների ուշադրության կենտրոնում, իսկ նրա երկու կողքեում քարավաններ են։
Սար Յազդը 1975 թվականին 1084 համարի ներքո գրանցվել է Իրանի ազգային ժառանգության կազմակերպությունում։


== Պատկերասրահ ==

		
		
		


== Ծանոթագրություններ ==
Կիսականոնավոր բազմանիստ

Կիսականոնավոր բազմանիստեր, տարբեր ուռուցիկ բազմանիստեր՝ որոնք կանոնավոր չլինելով, կրում են դրանց որոշ հատկությունները, օրինակ, բոլոր նիստերը հավասար են  կամ բոլոր նիստերը կանոնավոր բազմանկյուններ են, կամ ունեն որոշակի տարածական համաչափություններ։ Սահմանումը կարող է որոշակի ձևով փոփոխվել, բայց առաջին հերթին դրանք արքիմեդյան մարմիններն են։


== Արքիմեդյան մարմիններ ==
Արքիմեդյան մարմիններ, երկու հատկությամբ օժտված ուռուցիկ բազմանիստեր․

Բոլոր նիստերը, երկու կամ ավելի տիպի, կանոնավոր բազմանկյուններ են։ Եթե բոլոր բազմանկյունները մի տիպի են, ապա դա կանոնավոր բաղմանիստ է կամ պլատոնյան մարմին է։
ցանկացած գագաթների զույգի համար գոյություն ունի բազմանիստի համաչափություն, այսինքն, շարժում, որ բերում է նույն բազմանիստին(մի գագաթը գալիս է մյուսի տեղը)։ Մասնավորապես՝ բոլոր բազմանիստ անկյունները գագաթներում հավասար են։Կիսկանոնավոր բազմանիստեր առաջին անգամ կառուցել է Արքիմեդը, բայց աշխատանքները կորուստի են մատնվել։


== Կատալանյան մարմիններ ==
Արքիմեդյան մարմիններին նման մարմինները կոչվում են կատալանի մարմիններ, ունեն կոնգրուենտ նիստեր (կարող են վերադրվել շարժման, պտույտի կամ անդրադարձման շնորհիվ, համընկնելի են)։ Կատալանի մարմիններին հաճախ անվանում են նաև կիսականոնավոր բազմանիստեր, այդ դեպքում կիսականոնավոր են համարվում արքիմեդի և կատալանի մարմինները։ Արիմեդյան մարմինները կիսականոնավոր են այն իմաստով, որ նրանց նիստերը կանոնավոր բազմանկյուններ են, իսկ կատալանի մարմիններում նիստերը նույնն են, բայց կանոնավոր բազմանկյուններ չեն։ Երկու դեպքում էլ պահպանվում են տարածական համչափութայն տեսակներից մեկի պայմանները (քառանիստային, ութանիստային և քսանանիստային)։ Կիսականոնավոր է համարվում այն մարմինները, որոնցում բացակայում է հետևյալ հատկություններից (առաջին երկուսից) գոնե մեկը։

Բոլոր նիստերը հանդիսանում են կանոնավոր բազմանկյուններ։
Բոլոր նիստերը միանման են։
Մարմինն ունի երեք համաչափություններից որևէ մեկը։Արքիմեդյան մարմիններում բացակայում է երկրորդ հատկությունը, իսկ կատալանի մարմիններում բացակայում է առաջին հատկությունը, բայց երրորդ հատկությունը բոլորում պահպանվում է։
Գոյություն ունի 13 արքիմեդի մարմին, որից երկուսը (սրաքիթ խորանարդ և հարթաքիթ տասներուանիստ) հայելային համաչափություն չունեն, և ունեն աջ և ձախ ձևերը։ Համապատասխանաբար 13 կատալանի մարմին։


== Կիսականոնավոր բազմանիստերի ցանկ ==


== Այլ ==
Բացի արքիմեդի և կատալանի մարմինների,գոյություն ունի բազմանկյունների անվերջ շարք, որոնք հարում են կիսականոնավորներին (հավասար կողերով պրիզմաներ և հակապրիզմաներ)։


== Տես նաև ==
Կանոնավոր բազմանիստ
Աստղակերպ բազմանիստ
Պրիզմա
Հակապրիզմա


== Արտաքին հղումներ ==
Ашкинузе В. Г. О числе полуправильных многогранников. — 1957. — В. 1. — С. 107-118.
Залгаллер В. А. Выпуклые многогранники с правильными гранями// Записки научных семинаров ЛОМИ. Том 2 -- 1966.


= Ծանոթագրություններ =
Ալմաստ (ֆիլմ)

Անվան այլ կիրառումների համար տե՛ս՝ Ալմաստ (այլ կիրառումներ)«Ալմաստ», 1985 թվականին «Հայֆիլմ» կինոստուդիայում նկարահանված հայկական ֆիլմ։ Ստեղծվել է ԿՀ պատվերով, Ալեքսանդր Սպենդիարյանի համանուն օպերայի էկրանավորումն է։


== Սյուժե ==
Հովհաննես Թումանյանի հանրահայտ լեգենդի («Թմկաբերդի առումը») հիման վրա ստեղծված «Ալմաստ» դասական օպերայի կինոտարբերակը։ Օպերայի հերոսուհին՝ իշխանուհի Ալմաստը, զավթիչ Նադիր շահի սիրո և փառքի խոստումներին հավատալով, թշնամու առաջ բացում է անառիկ բերդի դռները, բայց իր ողբերգական սխալը հասկանալով՝ անձնասպան է լինում։


== Դերերում ==
Ալմաստ – Հասմիկ Պապյան
Թաթուլ – Ռուդոլֆ Խառատյան
Նադիր-շահ – Հովհաննես Դիվանյան
Գայանե – Ռ. Դավթյան
Ռուբեն – Գ. Եղիազարյան
Աշուղ – Ա. Վարդանյան
շեյխ – Գ. Հակոբյանց
ծաղրածու – Ս. Աբրահամյան
որբուկ – Ռ. Խաչատրյան


=== Դրվագներում ===
Ա. Մուրադյան, Ռ. Հունանյան, Ն. Չալիկյան, Ա. Եդիգարյան, Յու. Չալանգյան, Գ. Վարդանյան, Ս. Սարգսյան, Ա. Ստեփանյան, Ն. Հարությունյան, Լ. Մելոյան, Հ. Հովհաննիսյան, Ս. Գևորգյան, Է. Անանյան, Է. Մելքոնյան, Ա. Կարապետյան, Գ. Նիկսալյան, Մ. Դավթյան, Գ. Գյոնջյան, Ս. Դավթյան, Ս. Աջաբխանյան, Գ. Միքայելյան, Գ. Առաքելյան։
Երգում են՝ Օլգա Գաբայանը, Ա. Կարապետյանը, Հենրիկ Ալավերդյանը, Ի. Փափազյանը, Գ. Եղիազարյանը, Գեղամ Գրիգորյանը, Հ. Բաստաջյանը, Մ. Դավթյանը


== Ծանոթագրություններ ==
Չերեմուշկի (գյուղ, Կոբելյակի շրջան)

Անվան այլ կիրառումների համար տե՛ս՝ ՉերեմուշկիՉերեմուշկի (ուկրաիներեն՝ Черемушки), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Չերեմուշկի գյուղում բնակվում էր 71 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կլաուս Շիլլինգ

Կլաուս Կարլ Շիլլինգ (գերմ.՝ Claus Schilling, հուլիսի 5, 1871(1871-07-05), Մյունխեն, Բավարիա - մայիսի 28, 1946(1946-05-28), Լեխի Լանդսբերգ), գերմանացի բժիշկ, Դախաու համակենտրոնացման ճամբարում զբաղվել է կալանավորների վրա փորձարկումներ կատարելով։ Նացիստական Գերմանիայի պարտությունից հետո դատապարտվել և 1946 թվականին մահապատժի է ենթարկվել։


== Կենսագրություն ==
Կլաուս Շիլլինգը ծնվել է 1871 թվականի հուլիսի 5-ին Մյունխենում։ Հենց այդ քաղաքում բժշկություն է ուսանել։ 1895 թվականին ստացել է դոկտորության կոչում։ Գերմանական կայսրության աֆրիկյան գաղութներում զբաղվել է բժշկական պրակտիկայով։ Որպես արևադարձային հիվանդությունների մասնագետ 1905 թվականին հրավիրվել է Ռոբերտ Կոխի ինստիտուտ։
1936 թվականին Կլաուս Շիլլինգը տեղափոխվել է Իտալիա։ Այդտեղ, Իտալիայի կառավարության հրամանով, ուսումնասիրել է պատվաստանյութը, որը կիրառվել է Իտալո-Եթովպիական երկրորդ պատերազմի ժամանակ բռնկված մալարիայի ժամանակ։ Շիլլինգին հնարավորություն են տվել բժշկական փորձարկումներ կատարել Վոլտերրայի և Սան Նիկոլլո դի Սիենայի հոգեբուժարանների հիվանդների վրա։ Գերմանիայի կառավարությունը մասամբ ֆինանսավորել է նրա հետազոտությունները։
1941 թվականին վերադարձել է Գերմանիա։ 1942 թվականի սկզբին Շիլլինգը Հայնրիխ Հիմլերի հրամանով ուղարկվում է Դախաու համակենտրոնացման ճամբարի լաբորատորիա՝ մալարիա հիվանդությունն ուսումնասիրելու նպատակով։ Բժիշկը մոտ հազար մարդու վրա է կատարել փորձարկումներ, որոնցից մահացել են 300-ից 400 կալանավոր։
Պատերազմից հետո կալանավորվել է։ 1945 թվականի հոկտեմբերի 13-ին դատապարտվել է մահվան։ Կախաղան է բարձրացվել 1946 թվականի մայիսի 28-ին Լանդսբերգի բանտում։


== Ծանոթագրություններ ==


== Գրականություն ==
Ernst Klee: Das Personenlexikon zum Dritten Reich – Wer war was vor und nach 1945. 2. Auflage. Fischer-Taschenbuch-Verlag, Frankfurt am Main 2007, S. 535.
Ernst Klee: Auschwitz, die NS-Medizin und ihre Opfer. 3. Auflage. Fischer-Taschenbuch-Verlag, Frankfurt am Main 1997, ISBN 3-596-14906-1.
Holger Lessing: Der erste Dachauer Prozess (1945/46). Nomos, Baden-Baden 1993, ISBN 3-7890-2933-5.
Case No. 000-50-2 (US vs. Martin Gottfried Weiss et al.) Tried 13 Dec. 45 (PDF-Datei; 39,0 MB; englisch).


== Արտաքին հղումներ ==
Schilling execution
Էլի Ուոլլակ

Էլի Ուոլակ (անգլ.՝ Eli Herschel Wallach, այլ թարգմանությամբ՝ Էլի Ուոլլահ, դեկտեմբերի 7, 1915(1915-12-07)[…], Ռեդ Հուկ, Բրուքլին, Նյու Յորք, Նյու Յորք, ԱՄՆ - հունիսի 24, 2014(2014-06-24)[…], Նյու Յորք շրջան, Նյու Յորք, Նյու Յորք, ԱՄՆ, Նյու Յորք, ԱՄՆ), ամերիկացի դերասան, 2010 թվականին ստացել է Օսկար կինոյում ունեցած մեծ ավանդի համար։


== Կենսագրություն ==
Էլի Ուոլլակը ծնվել է 1915 թվականին Նյու Յորքի Բրուքլին թաղամասում, հրեաների ընտանիքում։ Հայրը՝ Աբրամ Վալլախը և մայրը՝ Բերտա Շորը, ԱՄՆ էին ներգաղթել 1909 թվականին։ Հայրը մասնագիտությամբ դերձակ էր և հիմնական աշխատանքից բացի զբաղվում էր նաև առևտրով Բրուքլինի իր «Bertha’s» քաղցրավենիքի խանութում։


=== Ուսում ===
Ավարտել է Տեխասի Օսթինի համալասարանը (1936 թվական) և Նյու Յորք Սիթի քոլեջը։ Դերասանական վարպետություն սովորել է Neighborhood Playhouse ստուդիայում։


=== Մասնակցությունը պատերազմին ===
Երկրորդ համաշխարհային պատերազմի տարիներին ծառայել է Հավայան կղզիներում՝ բժշկական ստորաբաժանումում։ Ավարտել է կրտսեր սպաների որակավորման կուրսը, այնուհետև գործուղվել է Մարոկկո՝ Կասաբլանկա քաղաք և ապա Ֆրանսիա։ Հենց Ֆրանսիայում ծառայած տարիներին նա ցուցադրում է իր դերասանական կարողությունները։ Իր մի քանի համախոհների հետ միասին հոսպիտալի վիրավոր զինվորականների համար գրում և բեմադրում է սիրողական «Սա ինչ է, բանա՞կ» սատիրական ներկայացումը, որտեղ ծաղրվում էին Եվրոպայի դիկտատորները։ Ինքը Ուոլլակը ներկայացման մեջ խաղում էր Ադոլֆ Հիտլերի դերը։


=== Ամուսնություն ===

1946 թվականից ամուսնացած է դերասուհի Էնն Ջեքսոնի հետ, նրանք ունեն երեք երեխա։ Նրա թոռներից մեկը՝ Էնթոնի Օլիվեր Սքոթը «The New York Times»ի- առաջատար կինոքննադատներից է։
Չնայած պատկառելի տարիքին՝ 96 տարեկան, և կաթվածին՝ ինչի արդյունքում նրա ձախ աչքը զրկվել է տեսողությունից, մինչ 2010 թվականը նկարահանվել կինոյում։
2005 թվականին լույս է տեսել Ուոլլակի ինքնակենսագրական գիրքը «Լավը, վատը և ես» («The Good, the Bad and Me: In My Anecdotage», ISBN 978-0-15-603169-1)։
Մահացել է 2014 թվականի հունիսի 24-ին Նյու Յորքում գտնվող իր սեփական տանը։


== Կարիերա ==
Պատերազմի ավարտից հետո՝ 1945 թվականից սկսած արդեն մասնակցում է Բրոդվեյի պրոֆեսիոնալ թատերական ներկայացումներում։ 1951 թվականին ստանում է «Տոնի» մրցանակ Թենեսի Ուիլյամսի «Դաջված վարդը» ներկայացման Ալվարոյի դերի համար։
Կինոյում նորամուտը կայացել է 1956 թվականին Էլիա Կազանի «Տիկնիկը» ֆիլմում։
Խաղացել է ամերիկյան նշանավոր շատ ֆիլմերում, մեծ ճանաչում են նրան բերել հետևալ դերերը.

Կալվերա - «Հրաշալի յոթնյակը»
Տուկո - «Լավը, վատը, չարը»
Բեն Բեյքեր «Մակենայի ոսկին»
դոն Ալտոբելլո «Կնքահայրը 3»։


== Ֆիլմագրություն ==
Խաղացել է ավելի քան 160 գեղարվեստական և հեռուստատեսային ֆիլմերում, որոնց մեծ մասը երկրորդային դերեր են։
Առավել նշանավոր ֆիլմերն են.


== Մրցանակներ ==
Ընդհանուր թվով 7 կինոմրցանակ է ստացել, այդ թվում 1 պատվավոր Օսկար կինոյում ունեցած ավանդի համար, 1 BAFTA («Տիկնիկը»), նույն ֆիլմի համար առաջադրվել է Ոսկե Գլոբուսի, 1 Էմմի (ներկայացված է եղել 4 անգամ) և այլն։


== Ծանոթագրություններ ==
Կագամլիկ (գյուղ, Գլոբինոյի շրջան)

Կագամլիկ (ուկրաիներեն՝ Кагамлик), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Կագամլիկ գյուղում բնակվում էր 736 մարդ։ Բնակավայրը զբաղեցնում է 2,47 կմ² տարածք։ Բնակչության խտությունը կազմում էր 297,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիզանիանո

Պիզոնիանո (իտալերեն՝ Pisoniano)՝ կոմունա Իտալիայում, գտնվում է Լացիո մարզի Հռոմ գավառում։
Բնակչությունը կազմում է 792 մարդ 2008 թվականին, խտությունը բնակչության կազմում է 60 մարդ/քկմ։ Զբաղեցնում է 13 քկմ տարածք։ Փոստային ինդեքսը - 20։ Հեռախոսային կոդը - 06։


== Ժողովրդագրություն ==
Բնակչության դինամիկան ՝


== Աղբյուրներ ==
Պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Օդափոխիչ

Օդափոխիչ, օդը կամ մի այլ գազային ճնշման տակ (սովորաբար մինչև 0,15 Մպա) մատուցելու հարմարանք։ Ծառայում է շենքերի և հանքերի օդափոխման, խողովակաշարերով օդային խառնուրդների փոխադրման և այլ նպատակների համար։


== Տեսակները ==
Հիմնական տեսակներն են կենտրոնախույս (կամ շառավղային) և առանցքային օդափոխիչները։


=== Կենտրոնախույզ օդափոխիչներ ===
Կենտրոնախույս օդափոխիչը բաղկացած է պարուրաձև պատյանի մեջ տեղադրված թիանվից, որի պտտման հետևանքով մուտքի անցքից մատուցվող գազն անցնում է թիակների միջև եղած կանալները և կենտրոնախույս ուժի ազդեցությամբ շարժվում դեպի պարուրաձև պատյանը, ապա՝ դեպի ելքի անցքը։


=== Առանցքային օդափոխիչներ ===
Առանցքային օդափոխիչը բաղկացած է գլանաձև պատյանում տեղադրված թիանվից, որի պատման հետևանքով մատուցվող գազը տեղաշարժվում է առանցքի ուղղությամբ։ Վերջինս կենտրոնախույս օդափոխիչների համեմատությամբ ավելի պարզ է, ունի ավելի բարձր օգտակար գործողության գործակից և օժտված է դարձափոխման հատկությամբ, սակայն բարձր ճնշումներ չի ապահովում։


=== Տրամագծային կամ լայնական հոսքով օդափոխիչներ ===
Լինում են նաև տրամագծային կամ լայնական հոսքով (ծռված թիակներով անիվը մասամբ գտնվում է պատյանի մեջ) օդափոխիչներ, որոնք նախորդների համեմատությամբ կարող են ստեղծել ավելի բարձր ճնշումներ և ավելի արտադրողական են։
Տարբերում են նաև ծխածծիչներ (ծխագազերի տեղափոխման համար), փոշային (մեխանիկական խառնուկներով աղտոտված օդի տեղափոխման համար) և տանիքային (տանիքում ներկառուցված) օդափոխիչներ։
Հանքային օդափոխիչներն ըստ նշանակության լինում են․ 

Գլխավոր օդափոխման, որոնք հանքարանի բոլոր փորվածքներին օդ են մատուցում,
Օժանդակ, տեղափոխվում են հանքային աշխատանքների կատարմանը զուգընթաց և ապահովում հանքարանի առանձին թևին, մեկ կամ մի քանի հանքամասերին կամ բլոկներին օդի մատուցումը,
Մասնակի օդափոխման օդափոխիչներ՝ փակուղային փորվածքախորշերն ապահովում են օդով։Օդափոխիչը գործողության մեջ է դրվում շարժիչով՝ փոկային փոխանցման կամ առաձգական կցորդիչի միջոցով։ Խոշոր օդափոխիչներն ունեն կարգավորիչ և թրթռամեկուսիչ հարմարանքներ։
Մեգ Ուայթ

Մեգան (Մեգ) Մարտա Ուայթ (անգլ.՝ Megan Martha White, դեկտեմբերի 10, 1974(1974-12-10), Grosse Pointe Farms, Ուեյն շրջան, Միչիգան, ԱՄՆ), ամերիկացի թմբկահարուհի, հայտնի է որպես The White Stripes խմբի անդամ։


== Կենսագրություն ==
Ծնվել է Միչիգան նահանգի Գրոս Փոյնթ Ֆարմսում՝ Ուոլտեր Ուայթ կրտսերի և Քեթրին Ուայթի ընտանիքում։ Մեծացել է Դետրոյթի հարուստ արվարձանում՝ ծնողների և քրոջ՝ Հիզերի հետ։
1990-ականների սկզբին, Դետրոյթի արվարձանում գտնվող Memphis Smoke-ում բառմեն աշխատելով հանդիպել է սկսնակ երաժիշտ Ջոն Էնթոնի Գիլլիսին։ Նրանք ամուսնացել են 1996 թվականի սեպտեմբերի 21-ին։ Ջոնը, ով անսովոր մոդայի կողմնակից է, որոշեց իրեն վերցնել կնոջ ազգանունը; Նույն թվականին Մեգը առաջին անգամ նստեց հարվածային գործիքների առջև։ Նա երբեք չէր պատրաստվում բեմում մասնագիտորեն ելույթ ունենալ։ Ըստ Ջեքի, նա ուղղակի ինչ-որ կերպ խնդրել է Մեգին նվագակցել փորձերի ժամանակ, և այն անսպասելիորեն հաջող է հնչել։
Ջեքը և Մեգը բաժանվել են 2000 թվականի մարտի 24-ին։
The White Stripes-ը 2007 թվականի սեպտեմբերի 11-ին ստիպված էր եղել չեղարկել իր շրջագայության 18 համերգ, քանի որ Մեգի մոտ խուճապային գրոհ էր տեղի ունեցել։ Նրա առողջական խնդիրների պատճառով ստիպված էին չեղարկել Մեծ Բրիտանիայի շրջագայությունը, սակայն 2008 թվականի հունիսին առողջացած թմբկահարուհին բեմ է դուրս եկել The Raconteurs-ի հետ միասին Դետրոյթում համերգի ժամանակ։
2009 թվականի մայիսի 3-ին պաշտոնապես հաստատվել են Մեգի և Ջեքսոն Սմիթի նշանադրության լուրերը, վերջինս Ֆրեդ Սմիթի և Փաթի Սմիթի որդին է։ 2009 թվականի մայիսի 22-ին զույգը ամուսնացել է։ Հարսանիքը տեղի է ունեցել Թենեսի նահանգի Նեշվիլ քաղաքում՝ Ջեքի տան բակում։
2013 թվականին Սմիթը և Ուայթը բաժանվել են։


== Հետաքրքիր փաստեր ==
Մեգ Ուայթը հայտնվել է Whirlwind Heat խմբի «Pink» սինգլի շապիկի վրա։
Ջեք Ուայթի հետ միասին Մեգը նկարահանվել է Ջիմ Ջարմուշի «Սուրճ և ծխախոտներ» ֆիլմում, որտեղ «Ջեքը Մեգին է ցույց տալիս իր Տեսլա տեղադրումը»։
Խմբից ազատ ժամանակ Մեգը սիրում է զբաղվել լուսանկարչությամբ և տաքսիդերեմիայով։
Մեգը նկարահանվել է The Detroit Cobras խմբի «Cha Cha Twist» երգի տեսահոլովակում, որպես Կարմիր գլխարկ։
Ռեյ Լամոնտեյնը գրել է «Meg White» երգը, որը հայտնվել է նրա Gossip in the Grain ալբոմում։


== Ծանոթագրություններ ==


== Արտաքին հղումներ ==
The White Stripes խմբի պաշտոնական կայք Archived 2019-03-27 at the Wayback Machine.
Բզուբզուո

Բզուբզուո, գետակ Հայկական լեռնաշխարհում, Ճորոխի ավազանում։ Ձախից միանում է Ճորոխի Աջարա վտակին։


== Ծանոթագրություններ ==
Խոզուկասնկեր

Խոզուկասնկեր (լատ.՝ Paxillacelae) , խոզուկասնկայինների ընտանիք։ Հայտնի է 4, ՀՀ-ում՝ 2 ցեղ։


== Տարածվածություն ==
Առավել տարածված է բարակ խոզուկասունկը (P. involutus)։ Հանդիպում է ամենուր՝ տարբեր տիպի անտառներում, այգիներում, ծառերի բների մոտ կամ հողի վրա՝ ամռան ամիսներից մինչև ուշ աշուն (1200-2000// բարձր-ներում)։


== Արտաքին տեսք ==
Գլխարկը (տրամագիծը՝ 5-15 սմ) թաղիքանման կամ թավշանման մակերեսով է, սկզբում՝ ուռուցիկ, հետո՝ տափակ, կենտրոնում՝ ձագարաձև գոգավորությամբ, դեղնագորշավուն։ Թիթեղները գորշ են, հաստ, իջնում են ոտիկի վրա, սեղմելուց հետո մգանում են։ Պտղամիսը փխրուն է, փափուկ, դեղնավուն։ Ոտիկը կենտրոնական է կամ կողքային, բարձր.՝ մինչև 9 սմ, ստորին մասը՝ նեղ, գորշ։ Թունավոր է։ Օդից և հողից կլանում է ծանր մետաղներ։


== Տեսակներ ==
Austrogaster Singer, 1962
Gyrodon Opat., 1836
Hydnomerulius Jarosch & Besl, 2001
Paragyrodon (Singer) Singer, 1942
Paxillus Fr., 1835


== Պատկերասրահ ==

		
		
		
		
		
		
		


== Գրականություն ==
Вавриш П.О., Горовой Л.Ф. Грибы в лесу и на столе. — К.: «Урожай», 1993. — С. 77. — ISBN 5-337-00728-9
Грибы: Справочник. — М.: «Астрель», «АСТ», 2001. — С. 31. — ISBN 5-17-009961-4


== Արտաքին հղումներ ==
Таксономия на сайте www.mycobank.org
Դանիլևո (այլ կիրառումներ)

Դանիլևո, կարող է վերաբերել՝

Դանիլևո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Դանիլևո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
(1550) Տիտո

(1550) Տիտո (անգլ.՝ Tito), աստերոիդ աստերոիդների հիմնական գոտում։ Հայտնաբերվել է 1937 թվականի նոյեմբերի 29-ին Միլոռադ Պրոտիչի կողմից Բելգրադում։
Միջին հեռավորությունը Արեգակից կազմում է 2,544774 ա. մ., առավելագույնը մոտենում է 1,7496 ա. մ. հեռավորության վրա և հեռանում 3,3399 ա. մ.։ Արեգակի շուրջ մեկ ամբողջական պտույտ է կատարում 1482,76 երկրային օրվա ընթացքում, իր ուղեծրով շարժվելով միջինում 0,24279 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,86° անկյուն։
Տիտո աստերոիդը պատկանում է Ալինդայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,5 ա. մ. մեծ կիսաառանցքով և ունեն 0,4 - 0,65 էքսցենտրիսիտետ։ Այս աստերոիդները գտնվում են Յուպիտերի հետ ուժեղ 3:1 ուղեծրային ռեզոնանսի մեջ, ինչպես նաև ունեն ևս մեկ ուժեղ ռեզոնանս, այս անգամ արդեն Երկրի հետ՝ 1։4։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1550) Տիտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ադուրչա (առվակ)

Ադուրչա, առվակ Ճորոխի ավազանում, մայր գետի Մարգուլսու վտակին է միանում Ադուրչա գետը։


== Ծանոթագրություններ ==
Ստենոզ

Ստենոզ(հուն․՝ στένωσις - նեղացում, սեղմում), որևէ խողովակավոր օրգանի (կոկորդ, կերակրափող, աղիքներ, արյունատար անոթ և այլն) լուսանցքի կամ խոռոչների միջև եղած անցքի նեղացումը։ Լինում է բնածին (զարգացման արատներ) կամ ձեռքբերովի (սպիացման, ուռուցքների հետևանքով)։ Նշված օրգանների նեղացումները հարկավոր է տարբերել այսպես կոչված ֆունկցիոնալ (մկանների սպազմից առաջացած) ստենոզից։ Խիստ արտահայտված ստենոզը դժվարացնում է օրգանի պարունակության (արյուն, սննդի զանգված, օդ) առաջ շարժվելը, որի հետևանքով ստենոզի հատվածից վեր օրգանի մկանները գերաճում են (կոմպենսացված ստենոզ)։ Հետագայում մկանների տոնուսն ընկնում է, ստենոզից վերև օրգանի լուսանցքը բավականաչափ լայնանում է և նեղացած հատվածով անցանելիությունը խանգարվում (ապակոմպենսացված ստենոզ)։
Նատալյա Ռեզնիկովա

Նատալյա Ռեզնիկովա (ռուս.՝ Наталия Семёновна Резникова (հուլիսի 7, 1911(1911-07-07), Իրկուտսկ, Ռուսական կայսրություն - 1995, Նյու Յորք, Նյու Յորք, ԱՄՆ), առաջին ամուսնական ազգանունը՝ Տարբյու, (դան․՝ Tarby), երկրորդ ամուսությունից՝ Դերյուժինսկայա), ռուս բանաստեղծուհի։


== Կենսագրություն ==
Նատալիա Ռեզնիկովան ծնվել է 1911 թվականի հուլիսի 7-ին Իրկուտսկում։ Հայրը փաստաբան էր. նրա ընտանիքը 1921 թվականին արտագաղթում է Հարբին, որտեղ Ռեզնիկովան ավարտում է ռուսական գիմնազիան և ընդունվում է Հարբինի իրավաբանական ֆակուլտետ, որն էլ ավարտում է 1932 թվականին։ Աշխատել է «Սահման» ամսագրի խմբագրությունում՝ վարելով մատենագիտության բաժինը։ Թարգմանում էր անգլերենից և ֆրանսերենից։ Մասնակցում էր «Երիտասարդ Чураевка» խմբակին, տպագրվում էր կոլեկտիվ ժողովածուներում, «Սանդուխք դեպի երկինք» (1929), «Յոթով» (1930), «Սպիտակ խնկենի» (1931), «Ոլորան» (1935). «Սահման» ամսագրում կանոնավոր կերպով հրապարակվում էին նրա բանաստեղծությունները, պատմվածքները, թարգմանությունները և գրախոսությունները։ 1930-ական թվականներին լույս են տեսնում Ռեզնիկովայի «Դավաճանություն» և «Պարտվածը» վեպերը, «Աֆրոդիտեի ծառաները» պատմվածքների գիրքը։ Նրա բանաստեղծությունների առաջին գիրքը՝ «Հողի երգեր» վերնագրով, հրատարակվել է 1938 թվականին։ Ճապոնացիների կողմից Մանջուրիայի օկուպացիայից հետո նա տեղափոխվում է Շանհայ։ Շանհայում հրատարակվում է նրա բանաստեղծությունների երկրորդ գիրքը «Դու» վերնագրով (1942)։ Այստեղ նա աշխատում է «Շանհայական արշալույսներ» թերթում, որտեղ գրում էր հոդվածներ ներկայացումների, գեղարվեստական ցուցահանդեսների և համերգների մասին։ Շանհայում հրատարակում է «Պուշկինը և Սոբանսկայան» գիրքը։ 1943 թվականին ամուսնանում է ծագումով դանիացի կապիտան Հելգե Տարբյուի դան. Helge Tarby-ի հետ։ Ամուսնու մահից հետո 1948-1951 թվականներին ապրում է Կոպենհագենում և Լոնդոնում։ 1951 թվականին տեղափոխվում է Նյու Յորք (ԱՄՆ), որտեղ վերադառնում է գրական գործունեությանը և սովորում բիզնեսի վարման դասընթացներում։ 1956 թվականին երկրորդ անգամ ամուսնանում է ռուս քանդակագործ Գլեբ Դերյուժինսկու հետ (1888-1975)։
1990-ական թվականներին ապրում էր Նյու Յորքի կույրերի ապաստարանում։


== Երկեր ==
Измена. Роман.
Побеждённая. - Харбин: М.В. Зайцева, 1937. - 256 с.
Раба Афродиты. Рассказы.
Песни земли. Сб. стихотворений. Харбин, 1938.
Ты. Сб. стихотворений. - Шанхай, 1942.
Пушкин и Собаньская.


== Ծանոթագրություններ ==
Royal Aircraft Factory R.E.8

Royal Aircraft Factory R.E.8 ` անգլիական ինքնաթիռ-խուզարկու, Առաջին համաշխարհային պատերազմի ժամանակ կատարել է կործանիչի դեր։ Տվյալ մոդելը պետք է փոխարիներ իր նախորդ մոդելին՝ B.E.2-ին, բայց այն լավ արձագանք չստացավ անգլիացի ռազմաօդաչուների կողմից։ B.E.2-ը շարունակում էր մնալ անգլիացիների հիմնական կործանիչը։ Բայց, այնուամենայնիվ, մեծ քանակությամբ արտադրվել են տվյալ մոդելից և Առաջին համաշխարհային պատերազմ բոլոր գլխավոր ճակատներում օգտագործվել է։


== Կառուցվածք ==
Առաջին R.E.8 ինքնաթիռները օդ են բարձրացել 1916 թվականի հունիսի 17-ին։ Ինժիները ինքնաթիռի նախագծման ժամանակ հաշվի են առել նախորդ մոդելի՝B.E.2-ի թերությունները և փորձել են շտկել դրանք, B.E.8-ի վրա տեղադրվախ էր ավելի հզոր շարժիչ, զինված էր ավելի հզոր զենքերով, օդաչուի գնդացիր սինխոնազացված էր։ R.E.8-ը օդում իր կայունությամբ զիճում էր B.E.2-ին։ Ընդհանուր առմամբ ինքնաթիռը իր դեմ դրված խնդիրները (հետախուզություն) վատ չէր կատարում։ Բայց ինքնաթիռի հավանականությունը զերծ մնալ գերմանական կործանիչների հարվածից մնում էին մինիմալային։
R.E.8-երի մեծամասնության վրա տեղադրված էին «RAF 4a»-ի 12-մխոցանի շարժիչներ, բայց կային նաև ինքնաթիռներ, որոնց վրա տեղադրված էր «RAF 4d»-ի շարժիչ։


== Պահպանված նմուշներ ==
2009 թվականի դրությամբ թանգարաններում պահպանվել են R.E.8-ի երկու նմուշ

Մեծ Բրիտանիա՝ Կայսերական ռազմական թանգարանում։
Բելգիա՝ Բրյուսելի ռազմական թանգարանում։ ,


== Հիմնական շահագործողներ ==
 Մեծ Բրիտանիա
 Ավստրիա
 Բելգիա
 Էստոնիայի ռազմաօդային ուժերը այն սկսեցին օգտագործել պատերազմից հետո։
 Բանվորա-գյուղացիական Կարմիր բանակ ռազմաօդային ուժերում քիչ քանակությամբ կային հետևյալ ինքնաթիռներից։


== Տակտիկական և տեխնիկական բնութագիր ==


=== Տեխնիկական բնութագիր ===
Անձնակազմը 2 հոգի է
Երկարությունը՝ 8,50 մ
Թևի բացվածքը՝ 12,98 մ
Բարձրությունը՝ 3,47 մ
Թևի մակերեսը՝ 35,07 մ²
Զանգվածը՝ 717 կգ
Մաքսիմալ զանգվածը թռիչք կատարելու համար՝ 1301 կգ
Շարժիչ 1× «RAF 4a»-ի 12-մխոցանի շարժիչ


=== Թռիչքի բնութագիր ===
Առավելագույն արագությունը՝ 164 կմ/ժ
Սեփական արագությունը՝ 143 կմ/ժ
Մաքսիմալ բարձրությունը՝ 4 115 մ
Բարձրություն հավաքելու արագությունը՝ 1.2 մ/վ


== Ծանոթագրություններ ==


== Գրականություն ==


== Աղբյուրներ ==
[1]
[2]
[3]
Easy Love

«Easy Love», բրիտանացի երաժիշտ Sigala-ի դեբյուտային սինգլը՝ թողարկված Ministry of Sound լեյբլի կողմից։ Որպես սինգլի պրոդյուսերներ հանդես են եկել Հել Ռիտսոնն ու Sigala-ն, վոկալային մասը կատարել է Վուլա Մալինգան։ «Easy Love» երգը The Jackson 5 խմբի «ABC» երգի նոր տարբերակն է։ Այն ներբեռնման համար հասանելի է դարձել 2015 թվականի սեպտեմբերի 4-ին։ Առաջին շաբաթում սինգլը գրավել է 71-րդ հորիզոնականը UK Singles Chart հիթ-շքերթում, իսկ հաջորդ շաբաթում բարձրացել է միանգամից առաջին հորիզոնական, որտեղ մնացել է չորս շաբաթ։


== Պատմություն ==
Երգը գրվել է Sigala-ի կողմից մի քանի շիշ գարեջուր խմելուց հետո, երբ նա վատ տրամադրություն է ունեցել և հոգնած է եղել։ Նա պատահաբար ներբեռնել է The Jackson 5 խմբի «ABC» երգի ակապելան։ The Official Charts Company-ին տված հարցազրույցում երաժիշտն ասել է, թե երգը ձայնագրվել է կիրակի երեկոյան, քանի որ ցանկացել է ստեղծել երաժշտություն միայն իր համար և չսահմանափակվել ուրիշների կողմից սահմանված շրջանակներով։ Թողարկումից մի քանի ամիս առաջ նա երգը ցույց է տվել The Jackson 5 խմբի անդամ Տիտո Ջեքսոնին, որը դրական է գնահատել այն։


== Երեժշտական հոլովակ ==
Երգի տեսահոլովակը Յութուբում տեղադրվել է 2015 թվականի օգոստոսի 4-ին։ Հոլովակի տևողությունը կազմում է երկու րոպե հիսուն վայրկյան, իսկ երգինը՝ երեք րոպե հիսուն վայրկյան։ Տեսահոլովակը նկարահանվել է Լոս Անջելեսում, իսկ գլխավոր գործող անձը կանադա-ֆիլիպինյան Lucky Aces պարային դուետն է, որ պրոդյուսերների ուշադրությանն արժանացել են Էլեն Դեջեներեսի շոուում իրենց ելույթով։


== Երգացանկ ==


== Հիթ-շքերթներ և հավաստագրումներ ==


== Թողարկման պատմություն ==


== Ծանոթագրություններ ==
Ջոնաթան Ուայլդ

Ջոնաթան Ուայլդ (անգլ.՝ Jonathan Wild, մայիսի 6, 1683(1683-05-06), Վուլվերհեմպտոն, Միացյալ Թագավորություն - մայիսի 24, 1725(1725-05-24), Լոնդոն, Մեծ Բրիտանիայի թագավորություն), 18-րդ դարի անգլիացի հայտնի հանցագործ։ Նախակերպար է հանդիսացել Հենրի Ֆիլդինգի «Ջոնաթան Ուայլդ» (1743) խաբեբայապատման համար։ Ուայլդի և Ջեկ Շեփերդի արկածները Ջոն Գեյի «Աղքատների օպերայի» համար սյուժետային հենք են հանդիսացել, հետագայում այն օգտագործել է Բերտոլդ Բրեխտը իր «Երեք գրոշանոց օպերայում»։


== Ծանոթագրություններ ==
Սերգեևո (այլ կիրառումներ)

Սերգեևո, կարող է վերաբերել՝

Սերգեևո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Սերգեևո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Սերգեևո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Սերգեևո - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Միլե Սվիլար

Միլե Սվիլար (հոլ.՝ Mile Svilar, օգոստոսի 27, 1999(1999-08-27), Անտվերպեն, Ֆլանդրիա, Բելգիա), բելգիացի պրոֆեսիոնալ ֆուտբոլիստ։ Ներկայումս հանդես է գալիս Բենֆիկայի կազմում։ Խաղում է դարպասապահի դիրքում։


== Ակումբային կարիերա ==


=== Անդերլեխտ ===
Սվիլարը Անդերլեխտի ակադեմիայի սան է։ 2016-17 մրցաշրջանում նա դարձավ թիմի երրորդ հիմնական դարպասապահը, սակայն չանցկացրեց ոչ մի հանդիպում, իսկ Անդերլեխտը հաղթեց Բելգիայի առաջնությունը։


=== Բենֆիկա ===
2017 թվականի օգոստոսի 28-ին Սվիլարը 5 տարվա պայմանագիր կնքեց Բենֆիկայի հետ՝ ստանալով 1 համարի մարզաշապիկը։ Իր պրոֆեսիոնալ դեբյուտը նշեց հոկտեմբերի 14-ին՝ Պորտուգալիայի գավաթի Օլյանենսիի դեմ խաղում։ Հոկտեմբերի 18-ին նա խաղադաշտ դուրս եկավ Չեմպիոնների Լիգայի Մանչեսթեր Յունայթեդի դեմ խաղում՝ 18 տարեկան և 52 օրական հասակում դառնալով մրցաշարի պատմության ամենաերիտասարդ դարպասապահը։ Իր առաջին հանդիպումը Պորտուգալիայի առաջնությունում անցկացրեց հոկտեմբերի 22-ին՝ Դեսպորտիվո Ավեշի դեմ խաղում։ Հոկտեմբերի 31-ին՝ Մանչեսթեր Յունայթեդի դեմ պատասխան խաղում Սվիլարը 18 տարեկան և 65 օրական հասակում դարձավ ամենաերիտասարդ դարպասապահը, ով հետ է մղել 11-մետրանոց հարվածը Չեմպիոնների Լիգայի խաղում։ Նույն խաղում նա դարձավ ամենաերիտասարդ ֆուտբոլիստը, ով ինքնագոլի հեղինակ է դարձել Չեմպիոնների Լիգայում։


== Միջազգային կարիերա ==
Սվիլարը իրավասու է ներկայացնել Սերբիան և Բելգիան միջազգային ասպարեզում։ Նա հանդես է եկել Բելգիայի տարբեր տարիքային երիտասարդական հավաքականներում, և 2016 թվականին նա մինչև 17 տարեկանների հավաքականի կազմում մասնակցեց Եվրոպայի առաջնությանը։ Այստեղ Սվիլարը անցկացրեց 4 հանդիպում, իսկ Բելգիան դուրս մնաց քառորդ եզրափակչում՝ 1-0 հաշվով պարտվելով Գերմանիային։
2017 թվականի նոյեմբերի 4-ին Սվիլարը հայտարարեց, որ ընդունել է Սերբիայի ազգային հավաքականի հրավերը։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 17-ի դրությամբ


== Նվաճումներ ==


=== Ակումբային ===
Անդերլեխտ

Բելգիայի առաջնություն․ 2016–17
Բելգիայի սուպերգավաթ․ 2017


== Ծանոթագրություններ ==


== Արտաքին հղումներ ==
Սվիլարը transfermarkt-ում
Սվիլարը soccerbase.com-ում
Սվիլարը WhoScored.com կայքում
Սվիլարը Բենֆիկայի պաշտոնական կայքում
Սվիլարը ՈՒԵՖԱ-ի պաշտոնական կայքում
Սվիլարը Բելգիայի ֆուտբոլի ասոցիացիայի կայքում
Համայնք (Ֆրանսիա)

Համայնքը Ֆրանսիայում վարչական բաժանման մակարդակ է։ Ֆրանսիայում համայնքները պատմականորեն հիմնված են աշխարհագրական համակնքների կամ գյուղերի վրա, որոնք ունեին բնակչության որոշակի մակարդակ և աշխարհագրորեն տարանջատված էին այլ բնակավայրերից։ Համայնքները Ֆրանսիայի վարչական բաժամնան մեջ գտնվում են չորրորդ մակարդակում։
Ֆրանսիայում համայնքները կարող են լինել քաղաքի տեսքով 2,2 միլիոն բնակչությամբ ինչպես Փարիզն է, կամ ավանի տեսքով 10.000 բնակչությամբ, կամ 10 հոգանոց բնակավայր։ Համայնքները հիմնված են նախկինում գոյություն ունեցած գյուղերի վրա իրեն տեղական կառավարությամբ։ Բոլոր համայնքները ունեն անվանումներ և իրենց տեղական կառավարության ղեկավարներ, ովքեր ընտրվում են համայնքի ազգաբնակչության կողմից։


== Հիմնական առանձնահատկություններ ==
Համայնքը կարող է վերաբերվել քաղաքին, ավանին կամ մունիցիպալիտետին։
Ֆրանսերենով համայնքը թարգմանվում է commune որը գալիս է միջնադարյան լատիներենից, ինչը նշանակում է, որ մարդիկ ապրում են կապված։


=== Համայնքների թիվ ===
2015 թվականի հունվարի դրությամբ Ֆրանսիայում կար 36,681 համայնք, որոնցից 36,552-ը մայրցամաքային Ֆրանսիայում և 129-ը անդրծովում Այն համեմատաբար ավելին է քան որևէ այլ եվրոպական երկրում։ Ստորև ներկայացված աղյուսակում ներկայացված է համայնքների թիվը ըստ տարիների`


== Ծանոթագրություններ ==
Նմանաձև ճպուռ

Նմանաձև ճպուռ (լատ.՝ Onychogomphus assimilis), գոմֆիդների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
50-55 մմ երկարությամբ, սևադեղնավուն հակադիր գունավորմամբ միջին չափի ճպուռ է, որի վերին շրթունքն ունի լավ արտահայտված սև գույնի եզրակ։ Կրծքի կողքերը սև գույնի լայն զոլերով են, իսկ փորիկի տերգիտները՝ կողքերին երկար, նեղ ելուստներ ունեցող սև բծերով։


== Տարածվածություն ==
Հայտնի է Առաջավոր Ասիայից, Կովկասի և Հարավային Թուրքմենիայի մի շարք մեկուսացած վայրերից։ Հայաստանում հայտնի է Տավուշի (Իջևան քաղաքի շրջակայք), Վայոց ձորի (Վայք քաղաք, Գետափ և Վերնաշեն գյուղեր) և Սյունիքի (Քարահունջ գյուղ) մարզերից։


== Էկոլոգիա ==
Նմանաձև ճպուռներն ապրում են մասամբ ստվերոտ և հաճախ սառը նախալեռնային գետերում, ինչպես կիսաանապատային, այնպես էլ անտառային գոտում, հանդիպում են գետերի ափերին, հաճախ նստում են քարերի վրա։ Թռչում են հունիս-հուլիս ամիսներին։ Ձվերը դնում են դանդաղ հոսող ջիր մեջ։ Զարգացումը տևում է 2-3 տարի։


== Պահպանություն ==
Ոչ մեծ, կտրատված, հավանաբար ռելիկտային արեալով, հազվագյուտ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։
Հանդիպում է հազվադեպ, հայտնի են առանձին առանձնյակներ։ Թվաքանակի փոփոխության միտումները պարզված չեն։
Վտանգման հիմնական գործոններից է հիդրոշինարարությամբ և ջրի աղտոտամբ պայմանավորված գետերի հիդրոլոգիական ռեժիմի փոփոխությունը։
Պահպանության միջոցառումներ չեն իրականացվում։


== Ծանոթագրություններ ==
Խրեբ

Խրեբ, գյուղ Արևմտյան Հայաստանում, Վանի վիլայեթի Մոկսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վիդքուն Քվիսլինգ

Վիդքուն Քվիսլինգ (նորվ.՝ Vidkun Abraham Lauritz Jonssøn Quisling, հուլիսի 18, 1887(1887-07-18)[…], Fyresdal, Telemark, Նորվեգիա - հոկտեմբերի 24, 1945(1945-10-24)[…], Աքերսհուս, Օսլո, Նորվեգիա), նորվեգացի քաղաքական և պետական գործիչ, կոլաբորացիոնիստ, նացիոնալ- սոցիալիստ։ Երկրորդ համաշխարհային պատերազմի ժամանակ մեծապես համագործակցել է Նացիստական Գերմանիայի հետ։
1933 թվականին ստեղծել և ղեկավարել է Նորվեգիայի նացիոնալ- սոցիալիստական կուսակցությունը, որը առավել հայտնի է «Ազգային միասնություն» անունով։ Կուսակցության գործունեություն 1945 թվականից հետո արգելվել է։ 1931- 1933 թվականներին եղել է Նորվեգիայի պաշտպանության նախարար։
Դանիա-Նորվեգական ռազմագործողության ժամանակ ստեղծել է «ազգային կառավարություն», որտեղ զբաղեցրել է օկուպացված Նորվեգիայի վարչապետի պաշտոնը, իսկ 1940 թվականի ապրիլի 9- 18-ը արտաքին գործերրի նախարարի պաշտոնը, որը արդյունքում վերացվեց նացիստական օկուպացիոն իշխանությունների կողմից։ 1942 թվականի փետրվարի 1-ին օկուպացիոն իշխանության որոշմամբ երկրորդ անգամ նշանակվել է վարչապետի պաշտոնում։ 1945 թվականի մայիսին ձերբակալվել է՝ կառավարության ողջ կազմի հետ։ Նորվեգական դատարանի որոշմամբ դատապարտվել է մահվան։ Դատավճիռը ի կատար է ածվել 1945 թվականի հոկտեմբերի 24-ին Օսլոյում։
Կվիսլինգի անունը այսօր Նորվեգիայում հանդիսանում է ամոթանքի արտահայտություն։ Կվիսլինգ են անվանում «դավաճաններին»։


== Հրեաների տեղահանություններ ==
1942 թվականի հոկտեմբերից մինչև 1943 թվականի փետրվար հրեաներին արգելվել է երկրից դուրս գալ, ինչի արդյունքում տեղի է ունեցել մասսայական ձերբակալություններ և տեղահանություններ դեպի համակենտրոնացման ճամբարներ։ Նորվեգիայի հրեական բնակչության գրեթե կես տեղափոխվեց ճամբարներ, ինչ իրականացվում էր նացիստական օկուպացիոն ուժերի հրամանով։ 1942 թվականի հոկտեմբերին Թրոնհեյմում ընդդեմ գերմանացիների տեղի է ունեցել մի քանի դիվերսիոն հարձակումներ։ Ի պատասխան օկուպանտները Թրոնհեյմում հայտարարեցին արտակարգ դրություն։ Տեղական իշխանությունները օգտվեցին դրանից և ձերբակալեցին հրեա տղամարդկանց։ Ուղիղ մեկ ամիս անց կանանց և երեխաներին հավաքեցին հատուկ ճամբարներում, որպեսզի մեկ տարվա ընթացքում ռազմական հածանավերով ուղարկեն Շտետին (լեհական ներկայիս Շեցին նավահանգստային քաղաքը), այնտեղից էլ Օսվենցիմ համակենտրոնացման ճամբար։

Հրեաների ձերբակալությունները և տեղահանությունները նորվեգական հասարակությանը շոկի ենթարկեցին։ «Ազգային համաձայնության» հեղինակությունը ձերբակալություններից հետո այնքան ընկավ, որ հանգեցրեց ուժգին ըմբոստությունների և արձագանքների։ Անգամ գնացքներում ուղևորները կանգնում էին իրենց նստած տեղերից, որպեսզի չնստեն նացիստների կողքին։ Պատերին գրում էին կարգախոսներ՝ հետևյալ բովանդակությամբ՝ «Նորվեգիան նորվեգացիների համար է, իսկ Կվիսլինգը թող կորչի գրողի ծոցը»։


== Ծանոթագրություններ ==
Պիշինա

Պիշինա (իտալերեն՝ Piscina), կոմունա Իտալիայի Պիեմոնտ մարզի Թուրին գավառում։
Բնակչությունը՝ 3.146 մարդ (2008)։ Բնակչության խտությունը՝ 320 մարդ/կմ²։ Տարածքը՝ 10 կմ²։ Փոստային ինդեքսը՝ 10060։ Հեռախոսային կոդը՝ 0121։
Բնակավայրի հովանավոր սուրբն է հանդիսանում San Grato-ն։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 0121 57401
Էլեկտրոնային հասցեն՝ հայտնի չէ
Պաշտոնական կայք՝ http://www.comune.piscina.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(597) Բանդուսիա

(597) Բանդուսիա (անգլ.՝ Bandusia), աստերոիդ աստերոիդների հիմնական գոտում։ Հայտնաբերվել է 1906 թվականի ապրիլի 16-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,671966 ա. մ., առավելագույնը մոտենում է 2,2918 ա. մ. հեռավորության վրա և հեռանում 3,0522 ա. մ.։ Արեգակի շուրջ մեկ ամբողջական պտույտ է կատարում 1595,31 երկրային օրվա ընթացքում, իր ուղեծրով շարժվելով միջինում 0,225662 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(597) Բանդուսիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9372) Վամլինգբո

(9372) Վամլինգբո (անգլ.՝ Vamlingbo), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 19-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,882412 ա. մ., առավելագույնը մոտենում է 2,6525 ա. մ. հեռավորության վրա և հեռանում 3,1123 ա. մ.։ Արեգակի շուրջ մեկ ամբողջական պտույտ է կատարում 1787,44 երկրային օրվա ընթացքում, իր ուղեծրով շարժվելով միջինում 0,201405 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9372) Վամլինգբո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չիլով

Չիլով (ադրբ.՝ Çilov), քաղաքատիպ ավան Ադրբեջանի Հանրապետության մայրաքաղաք Բաքու քաղաքի Փիրալլահի շրջանում։ 1949 թվականին ստացել է քաղաքային ավանի կարգավիճակ։ Ադրբեջանի Հանրապետության ազգային հերոս Ռասիմ Իբրահիմովը ծնվել է այս ավանում։


== Աշխարհագրություն ==
Քաղաքատիպ ավանը գտնվում է Կասպից ծովի Չիլով կղզում։ 1949 թվականին ստացել է ավանի կարգավիճակ։ Ավանը հայտնի է նավթի արդյունահանմամբ։ 


== Բնակչություն ==
2021 թվականի տվյալներով բնակավայրն ուներ 1704 բնակիչ։ Բնակչությունն աշխատում է հիմնականում արդյունաբերական ձեռնարկություններում, մասամբ՝ գյուղատնտեսական ոլորտերում։ 


== Ծանոթագրություններ ==
Պլենաս

Պլենաս  (իսպ.՝ Plenas), բնակավայր ևմունիցիպալիտետ Իսպանիայի Սառագոսա պրովինցիայի Առագոն ինքնավար համայնքի կազմում։ Մունիցիպալիտետը գտնվում է Կամպո դե Բելչիտե շրջանում։ Տարածքը կազմում է 37,9կմ2։ Բնակչությունը՝ 132 մարդ (2010 թվականի տվյալներով)։
Վոլոսկայա Բալակլեյա

Վոլոսկայա Բալակլեյա (ուկրաիներեն՝ Волоська Балаклія), գյուղ Ուկրաինայի Խարկովի մարզի Շևչենկոյի շրջանում։ Բնակավայրը նախկինում նաև անվանվել է Շչասնիվկա։ Հիմնադրվել է 1711 թվականին։
2001 թվականի տվյալներով Վոլոսկայա Բալակլեյա գյուղում բնակվում էր 896 մարդ։ Բնակավայրը զբաղեցնում է 8,09 կմ² տարածք։ Բնակչության խտությունը կազմում էր 110,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեյսեն-Հոլտեն

Ռեյդեն-Հոլտեն (հոլ.՝ Rijssen-Holten ( արտասանություն)), համայնք Նիդերլանդների Օվերեյսել մարզում։ Տարածքը 94,18 կմ² է, բնակչությունը՝ 36.695 (2011 թ.)։ Մեկ շնչի տարեկան միջին եկամուտը 11.800 եվրո է։
Սենեկապետություն

Սենեկապետություն, արքունի գործակալություն հին և միջնադարյան Հայաստանում։ Գործակալը կոչվել է սենեկապետ, սենեկապան կամ «պահպան և պետ սենեկի»։ Պահպանել և հսկել է թագավորի գանձերն ու շտեմարանները, դիվանատունը, դրոշը, կնիքը, պալատի սենյակները, հանդերձանքը, զգեստավորել և կապել է նրա «մարգարտապատ, ոսկեպատյան պողովատիկ սուսերը», կազմակերպել հանդիսավոր արարողություններն ու խնջույքննրը։ Հաճախ թագավորի անունից ընդունել և ուղարկել է դեսպանություններ, վարել բանակցություններ։ Կիլիկյան Հայաստանում սենեկապետը կոչվել է հեջուբ կամ ջամբաշա։
Հարություն Դաղբաշյան

Հարություն Դաղբաշյան (օգոստոսի 7, 1866(1866-08-07), Նիգատուն, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - օգոստոսի 28, 1939(1939-08-28), Լենինգրադ, ՌԽՖՍՀ, ԽՍՀՄ), բառարանագիր, պատմաբան։ Փիլիսոփայության դոկտոր (1893)։


== Գործունեություն ==
Սովորել է Թիֆլիսի Ներսիսյան դպրոցում (1881—1887 թվականներին), ապա՝ Մյունխենի, Թյուբինգենի և Բեռլինի համալսարաններում։ 1893 թվականին ստացել է փիլիսոփայության դոկտորի աստիճան։ Դաղբաշյանի «Լիակատար բառարան ռուսերենից հայերեն» (պրակ 1—3, 1902—1906 թվականներին, 125000 բառ) և «Լիակատար բառարան հայերենից ռուսերեն» (1911 թվական, 70000 բառ և 20000 ոճ ու դարձվածք) ռուսերենին առնչված առաջին բառարաններն են՝ կազմված գիտական բարձր մակարդակով և ժամանակի լեզվաբանական ու բառարանագրական պահանջներին համապատասխան։ Դրանք ընդգրկում են XIX դարի վերջի և XX դարի սկզբի ռուսերենի և հայերենի գրական-գեղարվեստական ու խոսակցական լեզուների բառապաշարը, մասնագիտական տերմինները, ժողովրդի կենցաղին վերաբերող բառերը, հարուստ դարձվածաբանությունը, առածներն ու ասացվածքները։ Թարգմանական համարժեքներից բացի հաճախ տրվում են բառի ծագումը, մասնագիտական բացատրություններ և հանրագիտական տեղեկություններ։ Բառարանները կազմված են բնային համակարգով։ Դաղբաշյանի գրչին են պատկանում «Փ․ Բուզանդացի և յուր պատմության խարդախողը» (1898 թվական), «Արևելահայ աշխարհաբարի քերականությունը» (1913 թվական) և այլ աշխատություններ։ Կազմել է նաև ռուսերենի դասագրքեր հայկական դպրոցների համար և հանրագիտական բառարան, որը մնացել է անավարտ։


== Երկեր ==
Լիակատար բառարան ռուսերենից հայերեն (պր. 1-3, 1902-1906, 125000 բառ)։
Լիակատար բառարան հայերենից ռւսերեն (1911,70000 բառ և 20000 ոճ և դարձվածք)։
Փ. Բիւզանդացի եւ իւր պատմութեան խարդախողը։ Քննութիւն Մ. Խորենացու աղբիւրների մասին / Յ. Դաղբաշեան, Վիեննա, տպ. Մխիթարեան, 1898։
Պատասխան իմ քննադատին։ Թիֆլիս, տպարան Վրաց հրատ. ընկերութեան, 1902։
Լիակատար բառարան ռուսերէնից-հայերէն։ Հատոր Ա = Полный руско-армянскiй словарь. Том A, Թիֆլիս, տպ. Մնացական Մարտիրոսյանցի, 1903։
Полный русско-армянский словарь = Լիակատար բառարան ռուսերենից-հայերեն / Сост. А. Дагбашяном, Тифлис. Тип. М. Мартиросянца, 1906.
Ռսերէնի դասընթացը հայոց ուսումնարանների համար / Կազմ.՝ Յ. Դաղբաշեան, Թիֆլիս, տպ. Էպօխա, 1911։
Русский язык в армянских школах / А. Дагбашян, 2-е изд., испр. и доп.Тифлис, Тип. Н. Аганьяна, 1912:
Արեւելահայ աշխարհաբարի քերականութիւնը, 1913։
Ստոյգ հայոց պատմութիւն։ Պատկերազարդ։ Համաձայն նորագոյն հետազօտութիւնների / Կազմ.՝ Յ. Դաղբաշեան. Թիֆլիս, Ա. հ., 1914:
Полный русско-армянский словарь. А. Дагбашян. 2-е изд., Тифлис, 1927.
Բառարանագրության և բառագիտության հարցեր։ Երևան, ՀԽՍՀ ԳԱ հրատարակչություն, 1972։


== Ծանոթագրություններ ==
Օրկնոց

Օրկնոց, գյուղ Արևմտյան Հայաստանում, Բիթլիսի վիլայեթի Մշո գավառի Մուշի գավառակի Քոսուր գյուղախմբում։ Գտնվում էր Մշո դաշտում, Մուշ քաղաքից 12 կմ արևելք, Արածանիի ձախակողմյան վտակ Մեղրագետի ձախ ափին՝ բարեբեր հովտում։


== Բնակչություն ==
1882 թվականին ուներ 380 հայ, իսկ 1901 թվականին՝ 40 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մաեբասի

Մաեբասի (ճապ.՝ 前橋市 Maebashi-shi), քաղաք ճապոնիայում` Գումա պրեֆեկտուրայի հյուսիսում։ Համարվում Գումա պրեֆեկտուրայի վարչական կենտրոնը։
2015 թվականի տվյալների համաձայն՝ քաղաքում բնակվում է 339 701 մարդ, իսկ միջին խտությունը կազմում է 1081 մարդ/կմ2։ Քաղաքը զբաղեցնում է 311.59 կմ2 տարածք։ Քաղաքը բնակչությամբ երկրորդ քաղաքն է Գումա պրեֆեկտուրայում։
Մաեբասին հայտնի է որպես «Գրողների, բուսականության և ջրի քաղաք»։


== Կլիմա ==
Մաեբասին գտնվում է մերձարևադարձային մուսոնային կլիմայական գոտում։


== Քույր քաղաքներ ==
 Հագի, Ճապոնիա
 Բիրմինգհեմ, Ամերիկայի Միացյալ Նահանգներ
 Մենաշա, Ամերիկայի Միացյալ Նահանգներ
 Օրվեիտո, Իտալիա


== Ծանոթագրություններ ==


== Արտաքին հղումներ ==
Official Website (ճապոներեն)
Maebashi Living Guide